1. **melléklet**

**Szimbiózisban élő egyedek hazánk erdeiben**

**Talajlakó gombák – növények (mikorrhiza)**: Sokféle fa, bokor és fű – amelyeknek nincsenek hajszálgyökereik – életéhez nélkülözhetetlenek a föld alatt élő gombák. Ez a föld alatti kölcsönhatás segít a növényeknek felszívni a nedvességet és az ásványi anyagokat: foszfort, vasat, káliumot és másokat, cserébe a gombák részesülnek a növények által termelt szénhidrátokból. Ez létfontosságú számukra, mivel a klorofill hiánya miatt a gombák nem képesek fotoszintetizálni, vagyis nem tudnak önmaguknak táplálékot termelni.

A szimbiózis másik példája: **méhek és virágok.** A méhek nektárt és pollent, azaz táplálékot gyűjtenek a virágról, a virágnak viszont a szaporodásához gyakran más virágok pollenje szükséges, melyet a méhek szállítanak. A beporzás után a virágok már nem termelnek sem nektárt, sem pollent. Honnan tudnak erről a méhek? A virágok elveszítik illatukat, a szirmok leesnek, vagy a színük megváltozik. Ilyenkor a rovarok egy másik virágra repülnek.

**Pillangós virágú növények (pl. bab, lucerna, borsó) és a Rhizobium baktérium**: A növény gyökerén lévő gümőkben élő Rhizobium baktériumok a levegőben lévő nitrogéngázt megkötik. Ez a nitrogén a gazdanövény számára a fehérjék szintéziséhez szükséges. Ezért magas a pillangós virágú növények magjainak (termésének) fehérjetartalma.